આ અંગે મળતી માહિતી અનુસાર સુરત ગ્રામ્ય એલસીબી પોલીસ કડોદરા વિસ્તારમાં પેટ્રોલીંગમાં હતી. ત્યારે તેઓને બાતમી મળી હતી કે પલસાણા તાલુકાના વરેલી ગામે ઐશ્વરીયા મીલની બાજુમાં આવેલ ગલીમાં સફેદ શર્ટ તેમજ કાળુ પેન્ટ પહેરેલ એક ઇસમ કે જેની પાસે દેશી હાથબનાવટની પીસ્તોલ છે. જે કોઇ ગુનાને અંજામ આપવાની ફીરાકમા હોવાની જાણ થતા સુરત ગ્રામ્ય એલસીબીની ટીમે કોર્ડન કરી તેને ઝડપી પાડ્યો હતો. દરમ્યાન તેની તપાસ કરતા તેનુ નામ સુનીલ વિશ્વંભર નીસાદ (રહે વરેલી બેરા ગોડાઉન એશ્વરીયા મીલની બાજુમાં મુળ રહે અંચોલી પોસ્ટ,ચંદવારા જી,બાંદા(યુપી) જેઓની પાસેથી પોલીસે એક તમંચો તેમજ બે જીવતા કારતુસ ઝડપી પાડી કુલ 10,200 રૂપીયાનો મુદ્દામાલ પોલીસે કબજે કરી તમંચો લાવી આપનાર અનીલ સીયારામ ઠાકુર (રહે યુપી.) જેને પોલીસે વોન્ટેડ જાહેર કરી આગળની કાર્યવાહી હાથધરી છે.